OpenLLM-France/wikimedia huggingface dataset:
# Josefina Cambra i Giné

Josefina Cambra i Giné (Barcelona, 9 de maig de 1946) és una biòloga i política catalana, diputada al Parlament de Catalunya en la VII Legislatura.

## Biografia

Llicenciada en Ciències Biològiques, ha tingut diverses responsabilitats en l'àmbit educatiu i cultural, i actualment és degana del Col·legi Oficial de Doctors i Llicenciats en Filosofia i Lletres i en Ciències de Catalunya i presidenta del Consejo General de Colegios Oficiales de Doctores y Licenciados en Filosofía y Letras y en Ciencias de España. També és membre del Consell Escolar de l'Estat, i del consell de redacció de la Revista de Educación del Ministeri. Ha estat directora de comunicació del Fòrum Universal de les Cultures Barcelona 2004 i gerent de l'Institut Català de la Mediterrània.
Fou escollida diputada a les eleccions al Parlament de Catalunya de 2003, on ha estat membre de la comissió de Política Cultural, vicepresidenta de la Comissió Permanent de Legislatura sobre la Unió Europea i de la Comissió Permanent de Legislatura sobre Cooperació i Solidaritat. Fou membre del consell assessor de la Fundació Centre d'Estudis Jordi Pujol, del consell social de la Universitat de Barcelona i de 1999 al 2003 membre del Consell Escolar de Catalunya.

## Referències

* ↑ «Parlament de Catalunya, 30 anys: 1980-2010. CAMBRA I GINÉ, Josefina» pàg. 79. Parlament de Catalunya. [Consulta: abril 2020].
* ↑ «Composició del Consell Escolar de l'Estat». Arxivat de l'original el 2009-02-20. [Consulta: 9 juliol 2008].
* ↑ «Revista de CiU després de les eleccions de 2003». Arxivat de l'original el 2014-12-10. [Consulta: 9 juliol 2008].
* ↑ «Composició de la Comissió de l'Àrea Metropolitana de Barcelona». Arxivat de l'original el 2009-09-19. [Consulta: 9 juliol 2008].
# An Fosadh

An Fosadh (gaèlic irlandès) o Fossa (anglès) és un poble i parròquia al Comtat de Kerry, Irlanda, al nord dels Llacs de Killarney. La parròquia d'An Fosadh inclou els townlands d'Aghadoe i Coolgarriv. Michael Fassbender (Heidelberg, 1977) va viure a Fossa.

## Referències

* ↑ Hickey, Donal. «Fassbender’s rocky road from Fossa to Hollywood». Irish Examiner, 01-03-2014. [Consulta: 15 maig 2017].
# Senna occidentalis

Senna occidentalis és una espècie de planta pantropical.
En anglès rep, entre d'altres, el nom comú de coffee senna
Anteriorment aquesta espècie estava tractada dins el gènere Cassia.
És una planta verinosa per la ramaderia bovina. Conté antraquinones. La rel conté emodina i les llavors contenen chrysarobin i N-metilmorfolina.

## Usos

Les seves llavors poden ser torrades i ser un substitut del cafè. També s'han usat per adulterar-lo.
Les fulles són comestibles, hi es consumeixen a llocs com les Maldives també com planta medicinal a la medicina tradicional africana.

## Referències

* ↑ «Senna occidentalis (L.) Link». Germplasm Resources Information Network. United States Department of Agriculture, 22-01-2004. Arxivat de l'original el 2011-06-05. [Consulta: 28 març 2009].
* ↑ Coffee Senna (Senna occidentalis) poisoning in cattle in Brazil. Barth AT, Kommers GD, Salles MS, Wouters F and de Barros CS, Vet Hum Toxicol. 1994 Dec;36(6):541-5.
* ↑ Emodin, an antibacterial anthraquinone from the roots of Cassia occidentalis. J.C. Chukwujekwu, P.H. Coombes, D.A. Mulholland and J. van Staden, South African Journal of Botany, Volume 72, Issue 2, May 2006, Pages 295-297, doi:10.1016/j.sajb.2005.08.003
* ↑ Isolation of N-methylmorpholine from the seeds of Cassia occidentalis (coffee senna). Hyeong L. Kim, Bennie J. Camp, Ronald D. Grigsby, J. Agric. Food Chem., 1971, 19 (1), pp 198–199, doi:10.1021/jf60173a026
* ↑ Thimaaveshi - Catalogue of Plants
* ↑ «List of food items in 'Maldives Coding System'». Arxivat de l'original el 2012-10-04. [Consulta: 6 desembre 2014].
* ↑ Xavier Romero-Frias, The Maldive Islanders, A Study of the Popular Culture of an Ancient Ocean Kingdom. Barcelona 1999, ISBN 84-7254-801-5

## Enllaços externs

* Cassia occidentalis poisoning as the probable cause of hepatomyoencephalopathy in children in western Uttar Pradesh Arxivat 2016-03-03 a Wayback Machine.
# OĽaNO i Amics

OĽaNO i Amics (en eslovac OĽaNO a priatelia), de nom complet OĽaNO i Amics: Gent Comuna (OĽaNO), Candidats Independents (NEKA), NOVA, Lliure i Responsable, Pačivale Roma, Magyar szívek i Unió Cristiana i Per a la gent, és una coalició eslovaca establerta el 26 de maig de 2023 liderada per Eslovàquia, anteriorment coneguts com a OĽaNO.

## Història

El 26 de maig de 2023, el líder de Gent Comuna, Igor Matovič, va anunciar la creació de la coalició OĽaNO i Amics mitjançant el canvi de nom legal del partit OĽaNO. La coalició incloïa inicialment les plataformes OĽaNO, NOVA, Lliure i Responsable, minories gitanes i hongareses i una plataforma de candidats independents. El 2 de juliol de 2023, els partits Unió Cristiana i Per a la Gent es van unir a la coalició. Els partits es van presentar amb una llista única per a les eleccions parlamentàries del 30 de setembre de 2023. Aquesta va obtenir el 8,9% dels vots per a un total de 16 escons, molt pitjor que el resultat obtingut per l'anterior coalició liderada per OĽaNO a les eleccions de 2020.

## Membres

| Partit | Ideologia | Posició | Líder | Diputats | Eurodiputats |
| Eslovàquia Slovensko | Conservadorisme | Centredreta | Igor Matovič | 12 / 150 | 1 / 14 |
| Unió Cristiana Kresťanská únia | Dreta cristiana | Dreta | Anna Záborská | 2 / 150 | 0 / 14 |
| Per a la gent Za ľudí | Conservadorisme liberal | Centredreta | Veronika Remišová | 1 / 150 | 0 / 14 |
| Nova Majoria Nová Väčšina | Conservadorisme | Centredreta | Gábor Grendel | 1 / 150 | 0 / 14 |

## Resultats electorals
### Consell Nacional

| Any | Líder | Vots | % | Pos. | Escons | +/– | Govern |
| 2023 | Igor Matovič | 264,137 | 8.9 | 4t | 16 / 150 | Nou | Oposició |

## Referències

* ↑ «Zoznam kandidujúcich politických subjektov - Voľby do Európskeho parlamentu 2024». [Consulta: 19 agost 2024].
* ↑ «HNonline.sk - OĽANO spája, tvrdí Igor Matovič» (en eslovac), 26-05-2023. [Consulta: 19 agost 2024].
* ↑ «Magyar és roma platformmal bővül az OĽaNO | Új Szó | A szlovákiai magyar napilap és hírportál» (en hongarès), 26-05-2023. [Consulta: 19 agost 2024].
* ↑ TASR; Postoj. «Voľby 2023 / OĽANO ide do koalície s KÚ a Za ľudí. Kandidovať bude 25 politických subjektov» (en eslovac). [Consulta: 19 agost 2024].
* ↑ N, Denník. «Kandidátna listina koalície OĽaNO a priatelia, Kresťanská únia, Za ľudí pre parlamentné voľby 2023» (en eslovac), 05-07-2023. [Consulta: 19 agost 2024].
* ↑ «Valid Votes Cast for Political Parties - Elections to the European Parliament 2024». [Consulta: 19 agost 2024].
# Alineació

«Alineació» té aquests significats:
* Alineació esportiva: futbol, rugbi a 15, etc. designa el conjunt dels jugadors dels dos equips en el moment d'un servei de toc.
* Alineació tecnològica, és un concepte lligat a la competitivitat d'un negoci en economia i finances.
Viccionari
# Paulí de Milà

Paulí de Milà, en llatí Paulinus Mediolanensis, en grec antic Παυλι̂νος) fou el secretari del bisbe Ambròs de Milà.
A la mort del sant va esdevenir diaca i va anar a Àfrica on a petició de Agustí d'Hipona va escriure una biografia del seu antic cap. A Àfrica va entrar en contacte amb Celesti, que difonia les doctrines de Pelagi, i del que va procurar la seva condemna com a heretge per un concili que es va reunir el 212; les actes del concili, de fet un sínode, foren preservades per Marius Mercator. El 217 i 218 apareix oposant-se a l'apel·lació contra la condemna de Celesti. Isidor de Sevilla diu que fou ordenat prevere però no se sap res més.
Va deixar escrit:
* Vita Ambrosii, escrit entre 400 i 412
* Libellus adversus Coelestium Zosimo Papae oblatus, escrit vers el 217
* De Benedictionibus Patriarcharum

## Referències

* 1 2 «Pauli'nus of Milan (mediolanensis)». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Cyperus capitatus

Cyperus capitatus és una planta de la família de les ciperàcies típicament mediterrània que prolifera en sorrals costaners, platges i conreus propers. Planta perenne que forma estolons serpentejants sota la sorra. Les tiges de 10-50 cm són rodones i estriades, amb fulles acanalades, llargues i recolzades de (1-) 2,5-6 (-7) mm d'amplada, amb el marge revolut. A l'extrem de la tija van les espigues reunides en un gruixut cap compacte i sostingut per bràctees patents. Inflorescències capituliformes, amb 4-6 bràctees desiguals, de marge revolut, molt eixamplades a la base, les més inferiors almenys sobrepassant a la inflorescència. Espiguetes de 6-17 (-20) x 2,5-4 mm, d'oblongues a lanceolades, amb 4-14 flors i eix àpter. Glumes de 5-7,5 x 2,3-4 mm, d'ovades a lanceolades, amb un mucró de 0,5-2,5 mm, vermell fosques, amb marge escariós ample. Androceu amb tres estams. Estil amb tres braços estilars. Els fruits són aquenis de 2,5-3,3 x 0,9-1,5 mm, trígons, d'oblongs a obovats, grisos o groguencs. Té un nombre cromosòmic de 2n = 72. Floreix de març a juny (agost).

## Referències

* ↑ Cyperus capitatus fou descrita por Domenico Vandelli i publicat a Fasciculus plantarum cum novis generibus et speciebus 5. 1771 vegeu «Cyperus capitatus». Tropicos.org. Missouri Botanical Garden.
* ↑ Cyperus capitatus a PlantList
* ↑ «Cyperus capitatus». World Checklist of Selected Plant Families.
* ↑ García Guardia, G. Flores Silvestres de Andalucía. Alcorcón:Rueda, 1988. ISBN 84-7207-049-2.
# Sycamore Hills

Sycamore Hills és una població dels Estats Units a l'estat de Missouri. Segons el cens del 2000 tenia 722 habitants.

## Demografia

Segons el cens del 2000, Sycamore Hills tenia 722 habitants, 289 habitatges, i 180 famílies. La densitat de població era de 1.991,2 habitants per km².
Dels 289 habitatges en un 32,2% hi vivien nens de menys de 18 anys, en un 49,1% hi vivien parelles casades, en un 10,4% dones solteres, i en un 37,7% no eren unitats familiars. En el 32,2% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,22.
Per edats la població es repartia de la següent manera: un 27,6% tenia menys de 18 anys, un 6,1% entre 18 i 24, un 33,7% entre 25 i 44, un 19,8% de 45 a 60 i un 12,9% 65 anys o més.
L'edat mediana era de 37 anys. Per cada 100 dones de 18 o més anys hi havia 90,9 homes.
La renda mediana per habitatge era de 41.146 $ i la renda mediana per família de 45.893 $. Els homes tenien una renda mediana de 36.518 $ mentre que les dones 26.016 $. La renda per capita de la població era de 18.761 $. Entorn del 2,2% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sycamore Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sycamore Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# José Ignacio Pérez Sáenz

José Ignacio Pérez Sáez (Calahorra, 1951) és un advocat i polític riojà. Membre del PSOE, fou regidor a l'ajuntament de Calahorra el 1979 al 1983 i diputat al Parlament de La Rioja de 1983 al 2003. Ha estat conseller d'educació i cultura del Govern de La Rioja (1983-1987).
El 1990 va promoure una moció de censura contra el govern de Joaquín Espert Pérez-Caballero (PP), juntament amb Leopoldo Virosta (PRD) que el va dur a la presidència de la Rioja, càrrec que va ocupar fins al 1995, quan fou vençut per Pedro Sanz Alonso (PP). Ha estat candidat del PSOE a la presidència de la Rioja fins al 2003. Posteriorment fou escollit senador a les eleccions generals espanyoles de 2000 i 2004.

## Enllaços externs

* Notícia de la moció de Censura a El País
* Fitxa de José I. Pérez al web del Senat.
# An Innocent Man (àlbum)

An Innocent Man és el novè àlbum de Billy Joel, publicat el 1983. Incloïa tres temes dels millors en la llista Billboard: "Tell Her About It" va aconseguir el primer lloc, "Uptown Girl" va arribar al tercer i "An Innocent Man" que va arribar a la decena posició. Tres cançons d'aquest àlbum van ser, posteriorment, afegides: "The Longest Time", "Leave A Tender Moment Alone" i "Keeping the Faith".
Aquest àlbum és un tribut de Billy Joel a la música de la seva infància. Billy Joel considera aquest com un àlbum de cantants, i fa un homenatge a diferents estils musicals, incloent:
* "Tell Her About It" - Un homenatge a Motown.
* "Uptown Girl" - Un homenatge a Frankie Valli i The Four Seasons.
* "The Longest Time" - Un homenatge a l'estil doo-wop, popularitzat a mitjans dels anys 50. Aquesta cançó va comptar amb 14 tracks vocals, cadascun fet per Billy Joel i agrupats durant la producció.

## Llista de cançons

Totes les cançons per Billy Joel, excepte els cors de "This Night" per Beethoven.
* "Easy Money" - 4:04
* "An Innocent Man" - 5:17
* "The Longest Time" - 3:42
* "This Night" - 4:17
* "Tell Her About It" - 3:52
* "Uptown Girl" - 3:17
* "Careless Talk" - 3:48
* "Christie Lee" - 3:31
* "Leave a Tender Moment Alone" - 3:56
* "Keeping the Faith" - 4:41
# Senlis (Oise)

Senlis és un municipi francès, situat al departament de l'Oise i a la regió dels Alts de França.
# Ornithogalum umbellatum

Ornithogalum umbellatum o llet d'ocell, llet de pardal i llet de gallina és una espècie de plantes de la família Hyacinthaceae.

## Usos

Antigament es consideraven els bulbs com diurètics i laxants. També com emolients (per a reblanir quists i tumors de diverses menes).
No deixa de ser sorprenent com l'etimologia popular perdura al llarg dels segles i fins i tot mil·lennis. Al segle I es denomina aquesta planta Ornithogallum, que significa literalment 'llet d'ocell', del grec órnithos = 'ocell' i gála = 'llet', el mateix nom pel qual en l'actualitat encara es coneix.

## Referències

* ↑ https://dlc.iec.cat/results.asp?txtEntrada=llet&operEntrada=0
# Pere de Cardona i de Villena

Pere de Cardona i de Villena (Sicília, c. 1410 - Sicília i Palerm, c. 1450) va ser un noble català, senyor de Maldà i comte de Collesano.
Era fill d'Antoni de Cardona i de Luna i d'Elionor de Villena i es casà amb Elvira de Ventimiglia, amb la que va tenir un fill; Artau de Cardona i de Ventimiglia, que es casà amb Maria de Ventimiglia.

## Referències

* ↑ «Pere de Cardona i de Villena». Gran Enciclopèdia Catalana. Barcelona: Grup Enciclopèdia Catalana.
# Cypher

Cypher és una pel·lícula canadenco-estatunidenca de ciència-ficció de Vincenzo Natali estrenada l'any 2002. La pel·lícula es va doblar al català.

## Argument

Morgan Sullivan demana feina a Digicorp, una empresa especialitzada en espionatge industrial. És reclutat per Finster, el cap de seguretat de l'empresa. Amb la finalitat de poder portar vida d'espia, ha d'inventar-se una nova personalitat, la de Jack Thursby. Un personatge les preferències del qual són als antípodes de l'actual.
Les seves primeres missions consisteixen a anar a conferències, per a activar un emissor en presentacions. La seva nova personalitat comença a superar-lo, pateix estranys mals de cap cada cop més poderosos. En el transcurs d'una de les conferències, coneix Rita. Aquesta li dona píndoles que li fan desaparèixer els seus mals de cap i els seus malsons.
Ella provoca una trobada en una conferència següent, on li posa un antídot. En les presentacions, tots els participants resulten ser espies treballant per a Digicorp. Tots drogats llevat de Morgan que ha begut l'antídot, pateixen una rentada de cervell per persuadir-los que són realment la seva identitat d'espia. Morgan juga el joc, i fet creure a Digicorp que es creu ser Jack Thursby.

## Repartiment

* Jeremy Northam: Morgan Sullivan / Jack Thursby / Sebastian Rooks
* Lucy Liu: Rita Foster
* Nigel Bennett: Finster
* Timothy Webber: Callaway
* David Hewlett: Virgil C. Dunn
* Kari Matchett: Diane Thursby
* Kristina Nicoll: Amy Sullivan

## Rebuda
### premis

* Festival Internacional de Cinema Fantàstic de Catalunya (Catalunya) 2002: millor actor per a Jeremy Northam.
* Festival internacional de cinema fantàstic de Brussel·les 2003: Corb d'or.
* Fantasporto 2003: premi especial del jurat per a Vincenzo Natali, millor actor per a Jeremy Northam i millors efectes especials per a Bret Culp i Bob Munroe.

### crítica

* "Formalment brillant i astutament discursiva, Cypher és una de les propostes més innovadores i interessants que hagi brindat el cinema independent nord-americà dels últims temps."

## Referències

* ↑ «Cypher». Ésadir.cat. [Consulta: 27 juny 2022].
* ↑ «Cypher» (en anglès). [Consulta: 5 agost 2018].
* ↑ Torreiro, M. «Cypher». El País.
# José Ignacio Pérez de Arrilucea Tejedor

José Ignacio Pérez de Arrilucea Tejedor, més conegut com a Iñaki, (Sant Sebastià, 10 d'octubre de 1959) és un exfutbolista basc de la dècada de 1980.
Podia jugar tant a la posició de defensa central com a la de centrecampista defensiu. Basc de naixement, desenvolupà la major part de la seva carrera futbolística a terres catalanes. Es formà al futbol base de la Reial Societat de Sant Sebastià, però no arribà a debutar amb el primer equip. Passà per l'Aurrerá d'Ondarroa i el 1982 fitxà pel Gimnàstic de Tarragona a Segona B, romanent-hi dues temporades. L'any 1984 arribà al RCD Espanyol de la mà de Xabier Azkargorta. Jugà al club durant sis temporades, disputant 150 partits de lliga. Arribà a la final de la Copa de la UEFA la temporada 1987-88, però també va viure un descens a Segona Divisió i un ascens a Primera les seves dues darreres temporades a l'entitat. L'any 1990 marxà a la UE Sant Andreu on jugà dues temporades més, fins a l'any 1992, en el qual penjà les botes després d'enfrontar-se amb l'entrenador Jordi Gonzalvo.

## Referències

* ↑ «IÑAKI RENOVO Y SE PASO POR NUESTRA REDACCIO». Mundo Deportivo, 24-02-1987. [Consulta: 20 gener 2014].
* ↑ «IÑAKI Pérez». hallofameperico. [Consulta: 20 gener 2014].
* ↑ «Me obligan a colgar las botas». Mundo Deportivo, 04-08-1992. [Consulta: 20 gener 2014].

## Enllaços externs

* Perfil a BDFutbol
# Angle (desambiguació)

«Angle» té aquests significats:
* Geometria: regió del pla compresa entre dues semirectes d'origen comú. Vegeu Angle.
* Història: tribu germànica. Vegeu Angle (poble germànic).
* Lingüística: llengua parlada per aquesta tribu. Vegeu Angle (llengua).
* Empreses: Angle Editorial, una editorial establerta a Barcelona

## Vegeu també

* Geografia:
** Angles (Vendée), un municipi francès, situat al departament de Vendée i a la regió de País del Loira.
** Angles (Gard), un municipi francès, situat al departament del Gard i a la regió d'Occitània.
** Angles (Alps de l'Alta Provença), un municipi francès, situat al departament dels Alps de l'Alta Provença i a la regió de Provença – Alps – Costa Blava.
** Angles (Tarn), un municipi francès, situat al departament del Tarn i a la regió d'Occitània.
** Els Angles, capital de la comarca del Capcir.
** Els Angles (Montagut i Oix), entitat de població de Montagut i Oix, comarca de la Garrotxa.
** Eths Angles, un municipi francès, situat al departament dels Alts Pirineus i a la regió d'Occitània.
** Anglès (desambiguació)
Viccionari
# Sayf al-Din Sulayman Bey I

Sayf al-Din Sulayman Bey I fou el primer emir de la dinastia dels Ashraf Oghullari (de vegades esmentats com Ashràfides).
Nomenat pel sultà seljúcida de Konya o Rum Ghiyath al-Din Kaykhusraw III (1265–1284) com a amir de les marques militars, va tenir un paper rellevant a la mort (execució) d'aquest (març de 1284) a mans dels mongols ilkhànides. El seu successor, Ghiyath ad-Din Masud II fou col·locat pels mongols al tron (juny de 1284), es va haver d'enfrontar a la mare de Kaykhusraw III que defensava els drets del seu net, i aprofitant una absència de Masud II i al no trobar oposició en els mongols, va demanar ajut al ashràfida Sulayman Bey I, i el va nomenar Konya com a regent del príncep Ala al-Din Kai Kobad III al que corresponia la successió (14 de maig de 1285). Però Masud II, que era a Kayseri i que tenia el suport dels mongols, es va desfer aviat de Kai Kobad III i del seu germà, i va agafar altra vegada el poder, mentre Sulayman es va haver de retirar a Beyshehri (també apareix com Beysheri).
El 1288 Sulayman es va sotmetre a Masud i va poder retornar a Konya. Sulayman llavors va servir fidelment a Masud; aquest considerava el seu germà Siyawush com un rival i Siyawush fou enviat a la seu del govern de Sulayman a la vila de Beyshehri, amb el suposat encàrrec de demanar la mà de la filla d'Ashraf; i tal com estava convingut, en arribar Sulayman va fer empresonar a Siyawush. Però llavors va intervenir el karamànida Güneri Bey, aliat de Siyawush, que va exigir el seu alliberament, i Sulayman el va haver de deixar anar i el va enviar a Konya. Tot i la seva decisió, no es va lliurar d'un atac que algun temps després va fer el karamànida, però el va poder rebutjar.
També va patir els atacs del general ilkhànida i ara kan Gaykhatu (1291) que li va causar serioses pèrdues. Vers el 1295 es va començar a recuperar i va conquerir la fortalesa de Gevele prop de Konya.
Va morir el 27 d'agost de 1302 i fou enterrat al mausoleu construït (1302) al costat de la mesquita de Beyshehri, que vers el 1290 havia estat reanomenada Sulaymanshehri. En aquesta ciutat havia fet diverses construccions, entre les quals la mesquita (1296), el mausoleu (1302) i la restauració de la fortalesa (1290).
El va succeir el seu fill gran Mubariz al-Din Muhammad Bey.

## Vegeu també

* Ashraf Oghullari
# Paa spinosa

Paa spinosa és una espècie de granota que viu a la Xina, Vietnam i, possiblement també, a Laos i Myanmar.
Està amenaçada d'extinció per la pèrdua del seu hàbitat natural.

## Referències

* Lau, M.W.N., Baorong, G., Huiqing, G., van Dijk, P.P. & Bain. R. 2004. Paa spinosa. Llista Vermella d'Espècies Amenaçades de la UICN 2006. Consulta: 22 d'abril del 2008.
# Amplatz-BMC

L' Amplatz-BMC (codi UCI: AMP) és un equip ciclista austríac de categoria continental. Creat el 2013, l'any següent va començar a competir als circuits continentals de ciclisme.

## Principals victòries

* Banja Luka-Belgrad II: Andi Bajc (2015)
* Rund um Sebnitz: Andi Bajc (2014), Maximilian Kuen (2015)
* East Bohemia Tour: Jan Tratnik (2015)
* Gran Premi Südkärnten: Jan Tratnik (2015, 2016)
* Visegrad 4 Bicycle Race-GP Kerékpárverseny: Marek Čanecký (2016)
* Umag Trophy: Rok Korošec (2017)
* Poreč Trophy: Matej Mugerli (2017)
* Istrian Spring Trophy: Matej Mugerli (2017)
* Gran Premi Kranj: Matej Mugerli (2017)
* Visegrad 4 Bicycle Race-GP Czech Republic: Rok Korošec (2017)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2017 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2014 | 22è | Péter Kusztor (124è) |
UCI Europa Tour
| Temporada | Classificació per equips | Millor ciclista en la classificació individual |
| 2014 | 60è | Jan Tratnik (172è) |
| 2015 | 37è | Andi Bajc (90è) |
| 2016 | 41è | Jan Tratnik (128è) |
| 2017 | 39è | Matej Mugerli (210è) |

## Referències

* ↑ Classificacions UCI Arxivat 2016-04-07 a Wayback Machine. (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com